b'\n_START_ARTICLE_\nFinal Fantasy\n_START_SECTION_\nTemaer\n_START_PARAGRAPH_\nSpill i Final Fantasy-serien er \xe2\x80\x93 med visse unntak \xe2\x80\x93 ikke relaterte med hverandre. Allikevel er det en del temaer som er delt mellom de fleste spillene i serien._NEWLINE_Den mest betydelige likheten mellom spillene, er kanskje v\xc3\xa5penene som blir brukt. Sverd og magi finnes i alle spillene i hovedserien. Magitypene er gjerne delt inn i forskjellige grupper; \xc2\xabhvit magi\xc2\xbb, \xc2\xabsort magi\xc2\xbb, \xc2\xabr\xc3\xb8d magi\xc2\xbb og \xc2\xabbl\xc3\xa5 magi\xc2\xbb er vanlige grupperinger. I tillegg finnes det enda en gruppe med magi, kalt \xc2\xabsummons\xc2\xbb, som f\xc3\xb8lger serien. Her tilkaller man monstre som gjerne har mytologiske navn, som Ramuh, Shiva og Bahamut._NEWLINE_Dyr som \xc2\xabmoogles\xc2\xbb og \xc2\xabchocobos\xc2\xbb er ogs\xc3\xa5 delte mellom serien. I tillegg er visse monstre, som \xc2\xabtonberrys\xc2\xbb og \xc2\xabcactuars\xc2\xbb vanlige i de fleste spillene i serien. I alle spillene er det ogs\xc3\xa5 med luftskip.\n_START_SECTION_\nSpillene\n_START_PARAGRAPH_\nDet finnes sv\xc3\xa6rt mange Final Fantasy-spill. I den nummererte hovedserien er det forel\xc3\xb8pig utgitt tretten spill, og et utall relaterte titler har ogs\xc3\xa5 blitt utgitt over \xc3\xa5renes l\xc3\xb8p. I tillegg har det blitt utgitt filmer og serier med opphav i Final Fantasy-serien._NEWLINE_Alle utgivelsesdatoer i denne lista er for Japan.'